*****

ΚΑΝΟΝΙΣΜΟΣ (ΕΟΚ) αριθ. 3249/83 ΤΗΣ ΕΠΙΤΡΟΠΗΣ

της 16ης Νοεμβρίου 1983

για καθορισμό, για την περίοδο εμπορίας 1983/84, της ελάχιστης τιμής που καταβάλλεται στους παραγωγούς, των ποσών της ενίσχυσης στην παραγωγή, του ποσού της ενίσχυσης στην αποθεματοποίηση καθώς και των συντελεστών που πρέπει να εφαρμόζονται στην ελάχιστη τιμή, στην ενίσχυση στην αποθεματοποίηση και στην ενίσχυση στην παραγωγή, για τις σταφίδες και τα ξηρά σύκα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2),

τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεων στην παραγωγή για τις σταφίδες και τα ξηρά σύκα (3), όπως τροποποιήθηκε τελευταία από τον κανονισμό (ΕΟΚ) αριθ. 3009/83 (4), και ιδίως το άρθρο 14,

Εκτιμώντας:

ότι το άρθρο 4 παράγραφος 3 του κανονισμού (ΕΟΚ) αριθ. 2194/81 καθόρισε κριτήρια για τον καθορισμό της ελάχιστης τιμής · ότι το άρθρο 8 του ίδιου κανονισμού όρισε τα κριτήρια καθορισμού του ποσού της ενίσχυσης στην παραγωγή· ότι το άρθρο 10 παράγραφοι 1 και 2 του ίδιου κανονισμού όρισε τα κριτήρια καθορισμού του ποσού της ενίσχυσης στην αποθεματοποίηση· ότι η εφαρμογή των εν λόγω κριτηρίων οδηγεί στον καθορισμό της ελάχιστης τιμής και των ποσών των εν λόγω ενισχύσεων στα ακόλουθα επίπεδα·

ότι για τον υπολογισμό της ενίσχυσης υποτίθεται ότι ο μεταποιητής καταβάλλει την ελάχιστη τιμή που πρέπει να πληρώσει στον παραγωγό· ότι ο κανονισμός (ΕΟΚ) αριθ. 2236/83 της Επιτροπής (5) προβλέπει την πώληση, σε προκαθορισμένη τιμή, σταφίδων, μεταξύ άλλων και σταφίδων της συγκομιδής 1983, που κατέχουν οι ελληνικοί οργανισμοί αποθεματοποίησης· ότι η τιμή αυτή υπολογίζεται αφού ληφθούν υπόψη οι οικονομικές περιστάσεις κατά την περίοδο εμπορίας 1982/83· ότι νέα τιμή πώλησης καθορίζεται με τον κανονισμό (ΕΟΚ) αριθ. 3248/83 (6)· ότι η ενίσχυση στην παραγωγή που χορηγείται σε προϊόντα που αγοράζονται σύμφωνα με τον κανονισμό (ΕΟΚ) αριθ. 2236/83 πρέπει να μειωθεί κατά ποσό ίσο με τη διαφορά των δύο τιμών πώλησης·

ότι το άρθρο 4 παράγραφος 2 του κανονισμού (ΕΟΚ) αριθ. 2194/81 προσδιορίζει ότι η ελάχιστη τιμή καθορίζεται για την ποιότητα-πιλότο του προϊόντος· ότι το ποσό της ενίσχυσης στην παραγωγή και στην αποθεματοποίηση υπολογίζονται για το αντίστοιχο προϊόν· ότι πρέπει, κατά συνέπεια, να καθοριστούν οι συντελεστές που πρέπει να εφαρμόζονται στο ποσό της ελάχιστης τιμής, στην ενίσχυση στην αποθεματοποίηση και στην ενίσχυση στην παραγωγή, προκειμένου να καθοριστούν οι συντελεστές που εφαρμόζονται στις άλλες ποιότητες·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ελάχιστη τιμή που καταβάλλεται στον παραγωγό που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 2194/81, καθορίζεται για την περίοδο εμπορίας 1983/84, ανά 100 χιλιόγραμμα σταφίδας σουλτανίνας της ποιότητας αριθ. 4, από τον τόπο καλλιέργειας, σε 133,17 ECU.

2. Το ποσό της ενίσχυσης στην παραγωγή για τη σταφίδα σουλτανίνα της διάκρισης 08.04 Β του Κοινού Δασμολογίου, που αναφέρεται στο άρθρο 1 του ίδιου κανονισμού, η οποία προέρχεται από σταφύλια της περιόδου εμπορίας 1983/84, καθορίζεται, ανά 100 χιλιόγραμμα καθαρού βάρους σταφίδας σουλτανίνας της ποιότητας αριθ. 4, σε 54,44 ECU.

Άρθρο 2

1. Η ελάχιστη τιμή που καταβάλλεται στον παραγωγό που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 2194/81, καθορίζεται, για την περίοδο εμπορίας 1983/84, ανά 100 χιλιόγραμμα ξηρών σύκων της ποιότητας Γ, από τον τόπο καλλιέργειας, σε 67,65 ECU.

2. Το ποσό της ενίσχυσης στην παραγωγή για τα ξηρά σύκα της διάκρισης 08.03 Β του Κοινού Δασμολογίου, που αναφέρεται στο άρθρο 1 του ίδιου κανονισμού, τα οποία προέρχονται από σύκα της περιόδου εμπορίας 1983/84, καθορίζεται, ανά 100 χιλιόγραμμα καθαρού βάρους ξηρών σύκων της ποιότητας Γ, για όλους τους τύπους συσκευασίας, σε 23,56 ECU.

Άρθρο 3

Το ποσό της ενίσχυσης που αναφέρεται στο άρθρο 1 παράγραφος 2 μειώνεται κατά 15,37 ECU ανά χιλιό

γραμμα καθαρού βάρους σουλτανίνας που λαμβάνονται από σταφίδα σουλτανίνα που αγοράστηκε από οργανισμούς αποθεματοποίησης σύμφωνα με τον κανονισμό (ΕΟΚ) αριθ. 2236/83.

Άρθρο 4

Η ενίσχυση στην αποθεματοποίηση που προβλέπεται στο άρθρο 10 παράγραφος 1 του κανονισμού (ΕΟΚ) αριθ. 2194/81 καθορίζεται στο ακόλουθο ποσό, ανά 100 χιλιόγραμμα προϊόντος της εσοδείας 1983/84, για κάθε εβδομάδα αποθεματοποίησης:

- σε 0,37 ECU για τη σταφίδα σουλτανίνα της ποιότητας αριθ. 4,

- σε 0,21 ECU για τα ξηρά σύκα της ποιότητας Γ.

Άρθρο 5

Οι συντελεστές που εφαρμόζονται στην ελάχιστη τιμή και στην ενίσχυση στην αποθεματοποίηση για προϊόντα άλλα από τα προϊόντα-πιλότους, καθορίζονται στο παράρτημα Ι.

Οι συντελεστές που εφαρμόζονται στο ποσό της ενίσχυσης στην παραγωγή για προϊόντα άλλα από τα προϊόντα-πιλότους καθορίζονται στο παράρτημα ΙΙ.

Άρθρο 6

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Νοεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 2. 1977, σ. 1.

(2) ΕΕ αριθ. L 118 της 5. 5. 1983, σ. 16.

(3) ΕΕ αριθ. L 214 της 1. 8. 1981, σ. 1.

(4) ΕΕ αριθ. L 296 της 28. 10. 1983, σ. 1.

(5) ΕΕ αριθ. L 214 της 5. 8. 1983, σ. 15.

(6) Βλέπε σ. 14 της παρούσας Επίσημης Εφημερίδας.

ΠΑΡΑΡΤΗΜΑ Ι

Συντελεστές που εφαρμόζονται για τον καθορισμό της ελάχιστης τιμής που καταβάλλεται στον παραγωγό και της ενίσχυσης στην αποθεματοποίηση για τις σταφίδες

1.2 // Ποιότητα // Συντελεστής // Σουλτανίνα αριθ. 1 // 105,588 // Κορινθιακή, σκιάς, Αιγιαλείας // 104,264 // Σουλτανίνα αριθ. 2 // 103,383 // Κορινθιακή, εκλεκτή, Αιγιαλείας // 102,058 // Κορινθιακή, σκιάς, Κορινθίας // 101,323 // Σουλτανίνα αριθ. 4 // 100,000 // Κορινθιακή, εκλεκτή, Κορινθίας // 98,332 // Κορινθιακή, κοινή, Αιγιαλείας // 96,911 // Σουλτανίνα αριθ. 5 // 95,588 // Κορινθιακή, εκλεκτή, Πατρών, Ιονίων Νήσων, Νομού Ηλείας, Τριφυλίας // 95,588 // Κορινθιακή, κοινή, Κορινθίας // 95,588 // Κορινθιακή, εκλεκτή, λοιπής Μεσσηνίας // 94,117 // Κορινθιακή, κοινή, Πατρών, Ιονίων Νήσων, Νομού Ηλείας, Τριφυλίας // 92,647 // Κορινθιακή, κοινή, λοιπής Μεσσηνίας // 91,176 // Κορινθιακή, κοινή Β (άλλων προελεύσεων) // 83,382

Συντελεστές που εφαρμόζονται για τον καθορισμό της ελάχιστης τιμής που καταβάλλεται στον παραγωγό και της ενίσχυσης στην αποθεματοποίηση των ξηρών σύκων

Ποιότητα Α (έξτρα) 123,196

Ποιότητα Β 110,145

Ποιότητα Γ 100,000

Ποιότητα Δ 76,814

ΠΑΡΑΡΤΗΜΑ ΙΙ

Συντελεστές που εφαρμόζονται για τον καθορισμό της ενίσχυσης που καταβάλλεται στους μεταποιητές για τις σταφίδες

1.2.3 // ΣΟΥΛΤΑΝΙΝΑ: // αριθ. 00

0

1

21 // 105,588 // // αριθ. 2

22 // 103,382 // // αριθ. 4

24 // 100,000 // // αριθ. 5 // 95,588

ΚΟΡΙΝΘΙΑΚΗ:

1.2.3.4 // // Extra choicest // Choicest // Choice // Βοστίτσα // 114,264 // 112,058 // 106,911 // Κορινθιακού Κόλπου // 111,323 // 108,332 // 105,588 // Μεσογειακή // - // 105,588 // 104,647

Συντελεστές που εφαρμόζονται για τον καθορισμό της ενίσχυσης που καταβάλλεται στους μεταποιητές ξηρών σύκων

1.2.3.4.5 // // // // // // Παρουσίαση

Ποιότητες

// Κάθε είδους

συσκευασία // String figs και layer // Round, protoben, lerida και paste // Loose // // // // // // Α // 120 // 137,12 // 125,36 // 101,86 // Β // 110 // 125,69 // 114,92 // 93,37 // Γ // 100 // 114,26 // 104,47 // 84,88 // Δ // 90 // 102,84 // 94,02 // 76,39 // // // // //